Diari Oficial de la Generalitat Valenciana


Sumari del DOGV 5673, del 04-01-2008 (2007/15306)

RESOLUCIÓ de 21 de desembre de 2007, de correcció d'errors de la Resolució de 13 de juny de 2007 i Resolució de 18 de desembre de 2007, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa tercer, quart, quint i sext d'Educació Primària i Educació Secundària Obligatòria en centres finançats amb fons públics per al curs 2007-2008, fase A i fase B respectivament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15038


Data del document
:   21-12-2007

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * ajuda pública
    * alumne
    * suport econòmic
    * llibre escolar
    * ensenyament primari
    * alumnat
    * ensenyament secundari

RESOLUCIÓ de 21 de desembre de 2007, de correcció d'errors de la Resolució de 13 de juny de 2007 i Resolució de 18 de desembre de 2007, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa tercer, quart, quint i sext d'Educació Primària i Educació Secundària Obligatòria en centres finançats amb fons públics per al curs 2007-2008, fase A i fase B respectivament. [2007/15650]  
Publicada la Resolució de 13 de juny de 2007 i Resolució de 18 de desembre de 2007, de la Direcció General d'Ordenació i Centres Docents, per les quals es resolen les fases A i B, prevista en l'Orde de 10 de novembre de 2006, de convocatòria d'Ajudes per a l'Adquisició de Llibres de Text, per a l'alumnat que cursa Educació Primària i Educació Secundària Obligatòria en centres finançats amb fons públics, per al curs 2007-2008.  
De la documentació aportada pels centres docents, així com pels interessats, es desprén que hi ha hagut errors materials o de tramitació en els annexos de la Resolució de 13 de juny de 2007, en alguns casos per omissió, en altres casos per inclusió d'alumnes a qui correspon ser beneficiaris del programa de gratuïtat de llibres de text.  
Tenint en compte que l'article 105.2 de la Llei 30/1992, de 26 de novembre, indica que les administracions públiques podran rectificar en qualsevol moment els errors materials, de fet o aritmètics que hi haja en els seus actes, cal efectuar la corresponent correcció.  
Fent ús de les atribucions que m'atorguen l'apartat 9.3 i la disposició final primera de la dita orde, per a dictar les resolucions necessàries per al seu desplegament, per delegació del conseller de Cultura, Educació i Esport, resolc :  
Primer  
Incloure com a beneficiaris de l'ajuda per a l'adquisició de llibres de text l'alumnat que figura en l'annex I, que per errors materials o de fet no va ser inclòs en la Resolució de 13 de juny de 2007 i en la Resolució de 18 de desembre de 2007.  
Segon  
El nombre d'alumnat beneficiari d'estes ajudes en esta correcció d'errades de 3r a 6t d'Educació Primària, és de 47, per un import total de 4.700 euros, i el de beneficiaris de 1r a 4t d'Educació Secundària Obligatòria és de 36, per un import total de 4.140 euros, a càrrec de la línia de subvenció T0067000 de la Llei de Pressupostos de la Generalitat per a l'ejercici 2007.  
Tercer  
Ordenar l'exposició pública de la present resolució de correcció d'errors en el DOCV, el dia 8 de gener de 2008, en el tauler d'anuncis del centre docent junt amb els corresponents annexos.  
Quart  
Les llistes definitives es publicaran en les direccions territorials de la conselleria d'Educació de València, Alacant i Castelló, així com en la pàgina d'internet: http://www.edu.gva.es/ocd/areacd/val/abc/ajudesllibres.asp  
Quint  
Esta resolució produirà els seus efectes a partir del dia següent al de la seua publicació al Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
València, 21 de desembre de 2007.- El director General d'Ordenació i Centres Docents: Francisco Baila Herrera.